એક વાત તો ચોક્કસ છે કે સરકાર ક્યારે શું નીતિ અપનાવે તેનો લોકોને ભરોસો નથી. નોટબંધી પછી વારંવાર યુ ટર્ન આવ્યા, નિયમો બદલ્યા તેની અવળી અસર પડી છે. લોકોને વિશ્વાસ નથી. આ વિશ્વાસ કેળવવા માટે હીરા ઉદ્યોગના અગ્રણીઓએ મહેનત કરવી પડશે. હાલ તો ૪થી ૫ લાખ કારીગરો પર નભતા ૨૦ લાખ લોકો આવતા મહિને ઘર કેવી રીતે ચાલશે તેના ડરમાં દિવસો પસાર કરી રહ્યા છે. રત્નકલાકારોને બેરોજગાર તો નહીં થવું પડેને તેનો ડર સતાવી રહ્યો છે.